wickkiey/tamil-wikipedia-chunked huggingface dataset:
# ஏதுவணி

## எடுத்துக்காட்டு

:''துப்பார்க்குத் துப்பாய துப்பாக்கித் துப்பார்க்குத்  
:*துப்பாய தூஉம் மழை.* (12-வது திருக்குறள், அறத்துப்பால், பாயிரவியல், வான்சிறப்பு)  
உணவிற்கு வழிவகுக்கும் மழையே உணவாகவும் (குடிக்க நீர்) ஆகிறது என்பது பொருள். இங்கு மழை ஒரு பொருளாகவும், கரும ஏதுவாகவும், கருவியாகவும் இருப்பதனைக்காண இயல்கிறது.
# சரவணப் பெருமாளையர்

**சரவணப்பெருமாளையர்** 19 ஆம் நூற்றாண்டில் தொண்டை நாட்டில் திருத்தணிகையில் சங்கமகுலமென்னும் வீரசைவ மரபில் தோன்றி, வடமொழியிலும், தென்மொழியிலும் பெரும்புலமை பெற்றுப் பல நூல்களை இயற்றிச் சென்னை மாகாணக் கல்லூரியின் முதல் தமிழ் ஆசிரியராக இருந்தவர்.
# சரவணப் பெருமாளையர்

## பிறப்பு

கல்லாரகரி வீர சைவமடத்ததிபர் வழிவந்தவருமான கந்தப்பையர் அவர்களின் இளையகுமாரர் ஆவார். இவர் உடன்பிறந்தவர் *விசாகப்பெருமாளையர்* இவர்களிருவரும் கந்தப்பையருகதகு இரட்டைக் குழந்தைகளாகப் பிறந்தவர்கள். வீரசைவ மரபிரனராதலால், விசாகன், சரவணன் என்னும் சைவப்பெயர்களைப் பெற்றுள்ளனர். இவர்கள் இருவரும் தம் தந்தையாரிடத்திலே கல்வி பயின்றதோடு, இலக்கணக்கடல் இராமானுச கவிராயரிடம் இலக்கண, இலக்கியங்களைக் கற்றனர்.
# சரவணப் பெருமாளையர்

## பணிகள்

- நாலடியார், நன்னூல், நைடதம் (கைக்கிளைப் படலம் வரை எழுதினார். இதன் உரை முற்றுப்பெறவில்லை.பின்னர் இவரது மகன் எழுதினார்), திருவள்ளுவ மாலை, வெங்கைக் கோவை முதலிய நூல்களுக்கு உரை எழுதினார்.
- ஆத்திச்சூடி, கொன்றை வேந்தன், நறுந்தொகை, மூதுரை, நன்னெறி முதலிய சிறுநூல்களுக்கும் உரை எழுதினார்.
- திருக்குறள் தெளிபொருள் விளக்கவுரையும் செய்துள்ளார்.
- பூகோள தீபிகை, இயற்றமிழ்ச்சுருக்கம், அணியியல் விளக்கம், குளத்தூர்ப் புராணம் முதலிய நூல்களை இயற்றினார்.
- பிரபுலிங்க லீலையின் முதல் மூன்று கதிக்கு((மாயை உற்பத்தி வரை) ) உரை எழுதினார். ஒவ்வொரு செய்யுள் முடிவிலும் மெய்ப்பாடு, பயன்கூறுவதும் குவலயானந்தத்திலுள்ள அணிகளை எடுத்தாளுவதும் இவரது தனிஇயல்பு.
- கி.பி. 1830 ஆம் ஆண்டு திருக்குறள் பரிமேலழகர் உரையை அச்சிட்டார். திருவாசகம், திருவிளையாடல், நாலடியார் இவற்றை அச்சிட்டதாகவும் தெரிகிறது.
- திருவள்ளுவமாலை உரை மிக்க திட்பநுட்பம் வாய்ந்தது. இது சிறந்த ஆராய்ச்சியுரையாக உள்ளது. பாடல்களின் பலவகை நுட்பங்களை
:எடுத்துக்காட்டி விளக்குகின்றது. இவ்வுரையையும் விளக்கத்தையும் பலர் மேற்கொண்டனர். இவ்வுரையிலும் சில திருத்தங்களைச் செய்ய வேண்டும் என்று அறிஞர்கள் எடுத்துக்காட்டியுள்ளனர். முனைவர் உ. வே. சாமிநாத ஐயர். திருவள்ளுவமாலையில், 1330 அருங்குறளும் என்னும் செய்யுளில் (16) உள்ள ‘வீற்றிருக்கலாம்’ என்ற சொல்லிற்கு ‘ஒரு சபை நடுவிலே உயர்வாகிய ஆசனத்தில் ஏறியிருக்கலாம்’ என்று சரவணப் பெருமாளையர்’ எழுதிவிட்டார். கவலையற்றிருக்கலாம் என்பதே அதன் பொருள். சிந்தாமணி உரையிலும், திருமுருகாற்றுப்படையிலும் வீற்றிருத்தல் என்பதற்குக் கவலையற்றிருத்தல் என்று நச்சினார்க்கினியர் பொருள் கூறியிருக்கிறார்” என்று உரைக்கின்றார்கள்.
- பிரபுலிங்க லீலை, நைடதம் இவற்றின் பிற்பகுதிக்கு உரைகண்ட கந்தப்பையர் இவர் மகன் என்பது குறிப்பிடத் தக்கது.
# கைலாச நந்தி

**கைலாச நந்தி** என்பவர் சிவாலயங்களில் காணப்பெறும் ஐவ்வகை நந்திகளில் ஒருவராவர். இவர் அனைத்து சிவாலங்களிலும் மூலவருக்கு அருகே அமைக்கப்பெறுகிறார். கைலாயத்தில் சிவபெருமானுக்கு அருகே எப்போதும் இருப்பதனால் இவருக்கு *கைலாச நந்தி* என்று பெயர் வந்து.  
இவர் கரங்களில் பொற் பிரம்பினையும், வீர வாளினையும் கொண்டுள்ளார். இவர் எப்பொழுதும் தன்னுடைய மூச்சுக்காற்றினால் இறைவனாகிய சிவபெருமானை குளிர்வித்துக் கொண்டே இருப்பவர் என்கிறன சிவ ஆகமங்கள். சிவ ஆலயத்தினுள் அமைக்கப்பெரும் ஒரே நந்தி இவர் என்பதால் ப்ரதிஷ்டை செய்யப்படுகிறார்.
# கைலாச நந்தி

## காண்க

- சிவன்
- நந்தி தேவர்
- ஐவகை நந்திகள்
# சைவ ஆகமங்கள்

**சைவ ஆகமங்கள்** என்பவை சிவ வழிபாட்டின் முக்கியத்துவத்தினையும், சிவாலயம் அமைக்கும் விதம், பூஜை முறைகள், அபிசேகம், அலங்கார கொள்கைகளையும் விளக்குகின்ற நூல் வகையாகும். சிவாலயங்களில் செய்யப்படும் அனைத்தும் சைவ ஆகமங்களைப் பின்பற்றியே செய்யப்படுகின்றன. சிவாச்சாரியார்களை தேர்ந்தெடுத்தல் முதற்கொண்டு அனைத்தும் இதில் அடங்குகின்றன.  
மாணிக்கவாசகர் *ஆகமம் ஆகி நின்று அன்னிபான்* எனவும் *மண்ணுமாமலை மகேந்திரமதனிற் கொள்ள ஆகமம் தோற்றுவித்தருளியும்* எனப் பாடுகின்றார்.  
திருமூலர்ஆகமம் பற்றிக் கூறியதை *சுந்தர ஆகமம் சொல் மொழிந்தானே* என்ற குறிப்பு தெளிவுபடுத்துகின்றது. திருமூலர் இறைவனால் ஆகமம் அருளப்பட்டதை *தானாய் அடியார்கள் அர்ச்சிக்கும் நந்தி உருவாகி ஆகமம் ஓங்கி நின்றாளே* என்றும் கூறுகின்றார். அதில் திருமூலர் சைவ ஆகமம் என்பது சிவபெருமானிடமிருந்து வந்தது என்கிறார்.
# சைவ ஆகமங்கள்

## சைவ ஆகம பிரிவுகள்

சைவ ஆகமங்கள் இரு பெரும் பிரிவுகளாகப் பிரிக்கப்படுகின்றன.
1. சிவபேத ஆகமங்கள்
1. ருத்ரபேத ஆகமங்கள்  
காமிகம் முதல் வாதுளம் வரையான இருபத்தெட்டு சிவாகமங்களில், காமிகம் முதல் சுப்பிரபேதம் வரையான பத்தும் சிவபேத ஆகமங்களாகும். விஜயம் முதல் வாதுளம் வரையான பதினெட்டும் உருத்திரபேத ஆகமங்களாகும்.
# சைவ ஆகமங்கள்

## சைவ ஆகம பிரிவுகள்

### சிவபேத ஆகமங்கள்

1. காமிக ஆகமம்
1. யோகஜ ஆகமம்
1. சிந்திய ஆகமம்
1. காரண ஆகமம்
1. அஜித ஆகமம்
1. தீப்த ஆகமம்
1. சூட்சும ஆகமம்
1. சகஸ்ர ஆகமம்
1. அஞ்சுமான் ஆகமம்
1. சுப்ரபேத ஆகமம்
# சைவ ஆகமங்கள்

## தந்திர ஆகமங்கள் (உப ஆகமங்கள்)

மேலுள்ள பட்டியலில் இன்னின்ன சிவாகமங்களுக்கு இன்னின்ன உபாகமங்கள் என்று வகை பிரிக்கப்படுகின்றது. இந்த உபாகமங்களின் எண்ணிக்கை 207 ஆகும்.
# சைவ ஆகமங்கள்

## இதனையும் காண்க

- வைணவ ஆகமங்கள்
- பாஞ்சராத்திரம்
- வைகானசம்
# வை. மு. கோபால கிருஷ்ணமாச்சாரியார்

**வை. மு. கோபால கிருஷ்ணமாச்சாரியார்** என்பவர் 20 ஆம் நூற்றாண்டு உரையாசிரியர்களில் அதிகமான
நூல்களுக்கு உரை இயற்றியவர் ஆவார். கல்லூரிகளிலும் உயர் நிலைப்பள்ளிகளிலும்
பயிலும் மாணவர்களுக்குப் பல உரைகளை எழுதிவெளியிட்டார். இவரது உரையில் மிகுதியான வட சொற்கள் உள்ளன. இவர் விளக்கங்களை அதிகமாக எழுதும் வழக்கம் உடையவர் ஆவார்.
# வை. மு. கோபால கிருஷ்ணமாச்சாரியார்

## படைப்பு

கம்பராமாயணம் (முழுவதும்), வில்லிபாரதம் (முழுவதும்), பத்துப் பாட்டு (தனித்தனிப் பாடல்களுக்கு உரை), சிலப்பதிகாரம் (அடைக்கலக் காதை, கடலாடுகாதை), திருக்குறள் பரிமேலழகர் விளக்கவுரை (சிறந்த ஆராய்ச்சி
முன்னுரையுடன்), நாலடியார், நன்னூல் (காண்டிகையுரை), சடகோபர் அந்தாதி, திருப்பாவை, சரசுவதியந்தாதி, திருவேங்கடக்கலம்பகம், அழகர் கலம்பகம், மதுரைக் கலம்பகம், முதுமொழிக்காஞ்சி, அஷ்டப் பிரபந்தம், நாலாயிர திவ்வியப் பிரபந்தம் முதலிய நூல்களுக்கு உரை எழுதியுள்ளார்.
# வை. மு. கோபால கிருஷ்ணமாச்சாரியார்

## திறன்

இவரது உரைத்திறனை அறிய வில்லிபாரத உரையின் ஒரு பகுதியைக் காண்போம். விராட பருவத்தில் நிரை மீட்சிச் சருக்கம் 56 -இல்,
<poem>
முந்த ஆன்தொறு மீட்டலும் முற்கவர் பொதுவர்
வெந்த நெய்யென அரவம் அடங்கினர்; மிகவும்
வெந்த நெய்யினில் பால்துளி உகுத்தென ஆர்த்தார்
வந்த மச்சர்கோ மகனோடும் வந்த கோபாலர்
</poem>என்ற பாடல் அருச்சுனன் நிரை மீட்டபோது, இடையர்கள் மனம் மகிழ்ந்ததைக் குறிப்பிடுகின்றது. இப்பாடலுக்குக் கோபால கிருஷ்ணமாசாரியார் பொழிப்புரையும், அருஞ்சொற் பொருளையும் பின்வருமாறு கூறி, விளக்கம் எழுதுகின்றார்.  
- **சொற்பொருள் கூறல்**: முந்த - முன்னே; ஆன்தொறு-பசுக்கூட்டத்தை; முன் கவர் பொதுவர் - முன்பு பசுக்களைக் கவர்ந்துபோன இடையர்.
- **விளக்கம்**:“வெந்த நெய்-காய்ச்சுகையில் வெண்ணெயின் நீர்ப் பசையற்ற நெய்;கொதிப்புத் தணியாத நெய்.
- **தொழில் பற்றி வந்த உவமையணி**:
- பால் துளி உகுத்தல், நீர்ப்பசையற்றதையும் அருமையையும்உணர்தற்கு என்க.
- வெந்த நெய்யென அரவம் அடங்கினர் எனவும், அந்த நெய்யினில் பால் துளி உகுத்தது என ஆர்த்தார் எனவும்
- கூறியன - இடத்துக்கும் சாதிக்கும் ஏற்ற உவமைகள். இங்ஙனம் கூறுவது மகா கவிகளது இயல்பு.”
# சைவசமயநெறி

**சைவசமயநெறி** என்னும் நூல் 16 நூற்றாண்டில் வாழ்ந்த தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் என்பவரால் எழுதப்பட்டது.  
இது 727 குறள் வெண்பாவால் ஆன சைவ சமயச் சாத்திரப் பெருநூல்.
- முதல் பகுதியில் ஆசாரியர் இலக்கணம் 117 குறட்பாக்களில் சொல்லப்படுகிறது. நல்ல நதிக்கரையில் பிறத்தல், மனக்குற்றம் நீக்குதல், உடற்குற்றம் இன்மை, தீட்சை பெற்றிருத்தல், வேதம் உணர்ந்திருத்தல் முதலானவை ஆசாரியரது இலக்கணங்களாகக் கூறப்பட்டுள்ளன.
- இரண்டாம் பகுதியில் மாணாக்கர் இலக்கணம் கூறப்படுகிறது. இதில் மாணாக்கர்கள் சமயி, புத்திரகன், சாதகன் என மூன்று வகையினராக வகைப்படுத்தப்பட்டுள்ளனர். பூப் பறித்தல், வில்வம் எடுத்தல், குருவை வழிபடும் முறை முதலானவை இப்பகுதியில் கூறப்பட்டுள்ளன.
- மூன்றாம் பகுதி பொதுவியல். இதில் ஆசாரியரின் நித்திய கருமங்கள் கூறப்பட்டுள்ளன. குளிர்ந்த நீரில் நீராடுதல், ஆன்மார்த்த பூசை, பரமார்த்த பூசை, சிவ-சின்னம் தரித்தல், வணங்கும் முறை, உண்ணும் முறை முதலானவை இப் பகுதியில் கூறப்பட்டுள்ளன. சிவபூசை பற்றிய செய்திகள் இதில் 572 குறட்பாக்களில் சொல்லப்பட்டுள்ளன.
# சைவசமயநெறி

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# அவதார நந்தி

**அவதார நந்தி** என்பது சிவாலயங்களில் காணப்பெறும் ஐவ்வகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.
# அவதார நந்தி

## விஷ்ணு நந்தியாக மாறிய கதை

அசுரர்களின் தொல்லைகளைத் தாங்கமுடியாமல் முனிவர்களும், தேவர்களும் கயிலாயம் சென்று சிவபெருமானிடம் முறையிட்டனர். தேவர்கள் ஏற்பாடு செய்திருந்த தேரில் சிவபெருமான் போரிட புறப்பட்டார்.  
அவர் அசுரர்களை நோக்கி செல்லும் வழியில் தேரின் அச்சு முறிந்தது. போரில் பின்தங்காமல் இருப்பதற்காக திருமால் காளையாக வடிவெடுத்து சிவபெருமானை தன் முதுகில் ஏற்றிச் சென்றார். இதனால் ரிஷபாரூடர் என்ற பெயர் சிவபெருமானுக்கு வந்தது. அவ்வாறு விஷ்ணு ரிசபமாக மாறியதால் சிவாலயங்கள் அனைத்திலும் விஷ்ணு நந்தி அமைக்கப்பெருகிறது.  
இருப்பினும் நான்கு நந்திக்கும் குறைவான சிவாலயங்களில் இந்த விஷ்ணு அவதார நந்தி பிரதிஷ்ட்டை செய்யப்படுவதில்லை.
# அவதார நந்தி

## காண்க

ஐவ்வகை நந்திகள்
# அவதார நந்தி

## கருவி நூல்

சிவ ஆகமம்
# ஐவகை நந்திகள்

**ஐவ்வகை நந்திகள்** என்பவை சிவ ஆகமங்களின் அடிப்படையில் சிவாலயங்களில் அமைக்கப்பெரும் ஐந்து நந்திகளாவர். ஆகமத்தில் ஒவ்வொரு நந்தியை அமைக்கும் விதமும், அமைவிடமும், அந்த நந்திகளின் வரலாறும் இடம்பெற்றிருக்கின்றன.
# ஐவகை நந்திகள்

## நந்திகளின் வகை

### கைலாச நந்தி

**கைலாச நந்தி** என்பவர் சிவாலயங்களில் காணப்பெறும் ஐவகை நந்திகளில் ஒருவராவர். இவர் அனைத்து சிவாலங்களிலும் மூலவருக்கு அருகே அமைக்கப்பெறுகிறார். கைலாயத்தில் சிவபெருமானுக்கு அருகே எப்போதும் இருப்பதனால் இவருக்கு *கைலாச நந்தி* என்று பெயர் வந்து.
# ஐவகை நந்திகள்

## நந்திகளின் வகை

### அவதார நந்தி

**அவதார நந்தி** என்பது சிவாலயங்களில் காணப்பெறும் ஐவகை நந்திகளில் லிங்கத்திற்கு அருகே இருக்கும் கைலாச நந்திக்கு அடுத்து இருப்பதாகும். சிவபெருமானுக்கு வாகனமாக திருமால் நந்தியாக மாறியதால் இந்த நந்தியை *விஷ்ணு அவதார நந்தி* என்றும், *விஷ்ணு நந்தி* என்றும் அழைக்கின்றார்கள்.
# ஐவகை நந்திகள்

## நந்திகளின் வகை

### அதிகார நந்தி

**அதிகார நந்தி** என்பது சிவாலயங்களில் காணப்பெறும் ஐவகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது.
# ஐவகை நந்திகள்

## நந்திகளின் வகை

### சாதாரண நந்தி

**சாதாரண நந்தி** என்பது சிவாலயங்களில் காணப்பெறும் ஐவகை நந்திகளில் நான்காவதாக இருப்பதாகும். ஐந்து நந்திக்கும் குறைவான சிவாலயங்களில் இந்த நந்தி அமைக்கப்பெறுவதில்லை.
# ஐவகை நந்திகள்

## நந்திகளின் வகை

### பெரிய நந்தி

**பெரிய நந்தி** என்பது சிவாலயங்களில் காணப்பெறும் ஐவகை நந்திகளில் நுழைவுவாயிலில் காணப்பெறும் நந்தியாவார். கைலாயத்தின் காவலனாக எந்நேரத்திலும் பேர்க்கோலம் கொண்டு விஸ்வரூபத்தில் இந்த நந்தி இருக்கிறார். அதன் காரணமாக இவரை *மஹா நந்தி* என்றும் *விஸ்வரூப நந்தி* என்றும் அழைக்கின்றனர்.
# ஐவகை நந்திகள்

## கருவி நூல்

- சிவ ஆகமம்
# ஐவகை நந்திகள்

## காண்க

- சிவபெருமான்
- ஐவகை நந்திகள்
- அதிகார நந்தி வாகனம்
- நந்தி திருக்கல்யாணம்
# அதிகார நந்தி

**அதிகார நந்தி** என்பது சிவாலயங்களில் காணப்பெறும் ஐவ்வகை நந்திகளில் மூன்றாவதாக இருப்பதாகும். கைலாயத்தில் வாயிற்காவலாக நின்றிருக்கும் நந்திக்கு, சிவபெருமானை தரிசிக்க வருபவர்களை அனுமதிக்கும் அதிகாரம் கொண்டவராக உள்ளமையினால் *அதிகார நந்தி* என்ற பெயர் வந்தது.  
சிவாலயங்களில் கொடிமரத்திற்கு அருகே இந்த அதிகார நந்தி அமைக்கப்பெற வேண்டுமென சிவ ஆகமங்கள் கூறுகின்றன.
# அதிகார நந்தி

## கருடனை தடுத்த கதை

கையிலையில் இருக்கும் சிவபெருமானின் தரிசனம் பெறுவதற்காக திருமால் கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று திருமால் சிவதரிசனத்திற்கு சென்றுவிட, கருடன் வெளியில் நின்றார். சிவதரிசனத்தில் மூழ்கிய திருமால் திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார்.  
தன்னைக் காக்க திருமாலை அழைத்தார். சிவதரிசனத்தில் இருந்த திருமால் சிவனிடம் வேண்ட, நந்தியிடம் கருடனை மன்னிக்குமாறு சிவபெருமான் வேண்டினார். அதனால் கருடன் காக்கப்பெற்றார்.
# அதிகார நந்தி

## அதிகார நந்தி வாகனம்

சிவன் கோவில்களில் அதிகார நந்தி வாகனம் என்று ஒரு வாகனம் உண்டு.திருவிழாக் காலங்களில் சிவபெருமான் இந்த அதிகார நந்தி வாகனத்தில் வீதியுலா வருகிறார்.
# அதிகார நந்தி

## காண்க

ஐவகை நந்திகள்
# அதிகார நந்தி

## கருவி நூல்

சிவ ஆகமம்
# பெரிய நந்தி

**பெரிய நந்தி** என்பது சிவாலயங்களில் காணப்பெறும் ஐவகை நந்திகளில் நுழைவுவாயிலில் காணப்பெறும் நந்தியாவார். கைலாயத்தின் காவலனாக எந்நேரத்திலும் போர்க்கோலம் கொண்டு விஸ்வரூபத்தில் இந்த நந்தி இருக்கிறார். அதன் காரணமாக இவரை *மஹா நந்தி* என்றும் *விஸ்வரூப நந்தி* என்றும் அழைக்கின்றனர்.
# பெரிய நந்தி

## காண்க

ஐவகை நந்திகள்
# பெரிய நந்தி

## கருவி நூல்

சிவ ஆகமம்
# களவியல் உரையாசிரியர்

**களவியல் உரையாசிரியர்**: உரைகளில் களவியல் உரையே தொன்மையானது. அவ்வுரையை ‘முதல்உரை’ எனலாம். அது, பல ஆண்டுகள் வாய்மொழியாக வழங்கி வந்து, ஒன்பது தலைமுறைகளுக்குப் பின்னர், எழுத்து வடிவம் பெற்றது. ஆதலின், அவ்வுரையை ‘முதல் உரை’ என்று கூறுவது மிகவும் பொருந்தும்.  
முதல் உரையாகிய அவ்வுரை பல உரைகளைத் தோற்றுவிப்பதாய் ஆயிற்று. தனக்குப் பின்னால் தோன்றிய உரைகளுக்கு வழிகாட்டியாயிற்று.பாயிரக்கருத்து உரைத்தல், சொற்பொருள் விரித்தல், தமிழ் மரபு பேணுதல், இலக்கணத் குறிப்புத் தருதல், பழைய பாடல்களை மேற்கோள் காட்டுதல், வினா விடை முறையில் பொருளை விளக்குதல்,
செய்யுள் நடையில் உரைநடை எழுதுதல், எந்தக் கருத்தையும் தெள்ளத்தெளியக் கூறுதல் போன்ற பல வழிகளில், பிற்கால உரை ஆசிரியர்களுக்கு அவ்வுரை வழிகாட்டியது.
# களவியல் உரையாசிரியர்

## தோற்றம்

இலக்கண, இலக்கிய நூல்களை முதல்நூல், வழிநூல், சார்புநூல் என்று ஒன்றோரு ஒன்றைத் தொடர்புபடுத்திக் காட்டுவது வழக்கம்.
- யாப்பருங்கல விருத்தியுரை;-
<poem>
தொல்காப் பியப்புலவோர் தோன்ற விரித்துரைத்தார்
பல்காய னார்பகுத்துப் பன்னினார் - நல்யாப்புக்
கற்றார் மதிக்கும் கலைக்காக்கை பாடினியார்
சொற்றார்தம் நூலுள் தொகுத்து</poem>என்ற செய்யுளில் பண்டைய நூல்களைத் தொடர்புபடுத்திக் காட்டுகின்றது. இவ்வாறே உரைநூல்களையும், **உரையாசிரியர்**களையும் தொடர்புபடுத்தலாம்.
# களவியல் உரையாசிரியர்

## களவியல் உரையாசிரியரின் சிறப்பு

களவியல் உரையாசிரியரின் களவியல் உரையின் பாயிரக் கருத்து, தமிழ் மரபு, கருத்துத்தெளிவு, இலக்கணக்குறிப்பு ஆகியவற்றை ஒவ்வொரு வகையிலும், ஒவ்வொரு உரையாசிரியர் பின்பற்றினர்.
- இளம்பூரணர் பின்பற்றி, தமக்கென ஒரு தனி வகையான நடையை அமைத்துக்கொண்டார்.
- திருக்கோவையாருக்கு உரை எழுதிய பேராசிரியர் களவியல் உரையின் செய்யுள் போன்ற உடைநடை, வினாவிடை முறை, சொற்பொருள் விளக்கம், நயங்கூறல், அகத்திணைக் கருத்தை விளக்கல் ஆகியவற்றைப் பின்பற்றினார்.
- தஞ்சைவாணன் கோவைக்கு உரை எழுதிய சொக்கப்ப நாவலர் களவியல் உரையின் உரைநடையைக் கையாண்டார்; அகத்திணைக் கருத்தை மேற்கொண்டார்; நயங்கூறும் முறையைப் பின்பற்றினார்.
# களவியல் உரையாசிரியர்

## பரம்பரை

களவியல் உரையாசிரியர், இளம்பூரணர், சேனாவரையர், பேராசிரியர், பரிமேலழகர் ஆகிய உரையாசிரியர்கள் ஒவ்வொருவரும் தனித்தனியாக ஒரு பரம்பரையை உண்டாக்கி அதற்குத் தலைமை தாங்கி நடத்திச் செல்லுகின்றனர்.நாலாயிர திவ்வியப் பிரபந்தங்களுக்கு உரை எழுதியவர்கள், திருக்குறள் உரையாசிரியர்கள், சைவ சித்தாந்த சாத்திரங்களுக்கு உரை கண்டவர்கள் ஆகியவர்களுக்குள்ளும் பரம்பரைத் தொடர்பு காணலாம். யாப்பு நூல், பாட்டியல் நூல் ஆகியவற்றின் உரையாசிரியர்களுள்ளும் பரம்பரைத் தொடர்பு உண்டு.
# அவநுதியணி

**அவநுதியணி** அல்லது **அவநுதி அணி** என்பது ஒரு பொருளின் இயற்கையான குணத்தினை மறைத்து பிரிதொன்றாக உரைத்தலாகும். இங்ஙனம் உண்மையை மறுத்துப் பிறிதொன்றினை உரைக்குங்கால் அப்பொருளுக்குச் சிறப்புத் தோன்றுமாறு அமையும்.
# அவநுதியணி

## குறிப்பு

:''"சிறப்பினும், பொருளினும், குணத்தினும், உண்மை
:*மறுத்துப் பிறிது உரைப்பது அவநுதி ஆகும்."* -- என்கிறது தண்டியலங்காரம் 75-ஆவது பாடல்.  
*அவநுதியாகும்* என்று இச்சூத்திரம் முடிவதனால் இவ்வணியலங்காரம் பிற அணியலங்காரங்களோடு இணைந்தும் வரும் எனக்கொள்க.
# அவநுதியணி

## அணி வகைகள்

அவநுதியணி நான்கு வகைப்படும். அவையாவன:
1. சிறப்பு அவநுதியணி (சிறப்பவநுதியணி)
1. பொருள் அவநுதியணி (பொருளவநுதியணி)
1. குணம் அவநுதியணி (குணமவநுதியணி)
1. வினைபற்றிய சிலேடை அவநுதியணி
# அவநுதியணி

## சிறப்பு அவநுதியணி

ஒரு நபரின் அல்லது பொருளின் சிறப்பினை மறைத்து அதற்கு நேர் மாறான ஒன்றை உரைப்பது சிறப்பு அவநுதியணி எனப்படும்.
# அவநுதியணி

## பொருள் அவநுதியணி

ஒரு சொல்லின் அல்லது தொடரின் பொருளை மறைத்து அதற்கு நேர் மாறான ஒன்றை உரைப்பது பொருள் அவநுதியணி எனப்படும்.
# அவநுதியணி

## குணம் அவநுதியணி

பொருட்களின் இயற்கையான குணாதிசயங்களை மறுத்து கவி தன் செய்யுளை வடித்தால் அது குணம் அவநுதியணி என்று கொள்ளலாம்.  
*சுரையாழ, அம்மி மிதப்ப* என்னும் செய்யுள் வரியில் சுரை மிதக்கும், அம்மி ஆளும் என்னும் அவைகளின் குணங்களை மறுத்து இருப்பதனால் இவ்வரி என்று கொள்ளலாம்.
# அவநுதியணி

## வினைபற்றிய சிலேடை அவநுதியணி

அவநுதியணி சிலேடையணியோடு கூடி, அச்சிலேடை தானும் வினைச்சொல்லின் இடமாக வரின், அது வினைபற்றிய சிலேடை அவநுதியாம்
# தமிழக வாழ்வுரிமைக் கட்சி

**தமிழக வாழ்வுரிமைக் கட்சி** (*Tamizhaga Valvurimai Katchi*) என்பது தமிழ்நாட்டில் இயங்கி வரும் அரசியல் கட்சியாகும். இன்றைய பண்ருட்டிச் சட்டமன்ற உறுப்பினரும், இளம்புயல் பாசறை நிறுவனருமான பண்ருட்டி தி. வேல்முருகனால், இக்கட்சி 2012 ஆம் ஆண்டு சனவரி மாதம் தைப்பொங்கல் நாளன்று தொடங்கப்பட்டது. பாட்டாளி மக்கள் கட்சியுடன் இருந்த கருத்து வேறுபாட்டினால் தி. வேல்முருகன் இக்கட்சியைத் தொடங்கினார். கட்சித் தலைமை அலுவலகம் சென்னை, வளசரவாக்கத்தில் அமைந்துள்ளது.
# திலோத்தமை

**திலோத்தமை** என்பவர் தேவ லோகத்தில் வாழ்கின்ற அரம்பையர்களில் ஒருத்தியாவர். *திலம்* என்றால் *எள்* . எள் அளவும் குறையாத அழகை பெற்றவள் என்பதால் இப்பெயர் வந்தது. இவரை சுந்தன் - உபசுந்தன் என்ற அசுர சகோதரர்களை அழிப்பதற்காக, பிரம்மாவின் ஆணைப்படி, விஸ்வகர்மா படைத்தார்.
# திலோத்தமை

## இரு அரக்கர்கள்

இரணியகசிபு வம்சத்தில் பிறந்தவர் நிகும்பன் என்ற அரக்க மன்னன். அவருக்கு சுந்தன் - உபசுந்தன் இரண்டு பிள்ளைகள் இருந்தார்கள். அவர்கள் தங்களுக்குள் பாசமானவர்களாக இருந்தார்கள். அச்சமயத்தில் இருவரும் பிரம்மாவை நோக்கி தவமிருந்தார்கள். அவர்களின் தவத்தில் மகிழ்ந்த பிரம்மா தாங்கள் பெரும் பலசாலிகளாகத் திகழவேண்டும், விரும்பிய வடிவத்தை எடுக்கும் ஆற்றல் தங்களுக்கு வேண்டும், எல்லாக் கலைகளும் தங்களுக்குக் கைவர வேண்டும் போன்ற வரங்களைக் கேட்டார்கள். பிரம்மாவும் அவை அனைத்தையும் தந்தார்.
# திலோத்தமை

## சாகாவரம்

போரிடுதல்]]
அத்துடன் அவர்கள் சாகா வரத்தினையும் வேண்டினார்கள். அது இயலாது என்று பிரம்மா மறுத்ததால், பேரன்பு கொண்ட இருவரும், தங்களில் கைகளால் மட்டுமே மரணம் நிகழ வேண்டுமென வரம் வாங்கிக்கொண்டார்கள். அதன் பிறகு தேவர்களையும், முனிவர்களையும், மக்களையும் வதைத்தார்கள்.
# திலோத்தமை

## திலோத்துமை பிறப்பு

பிரம்மாவிடம் தேவர்கள் அனைவரும் தங்களை காக்கும் படி வேண்டினார்கள். தேவர்களில் தேவ சிற்பியான விஸ்வகர்மாவின் துணையோடு திலோத்தமை உருவாக்கப்பட்டாள். உலகில் உள்ள பெண்களிடம் இருக்கும் மொத்த அழகும் அவளிடம் இருந்தமையால் பிரம்மதேவனும் அவளுடைய அழகில் மயங்கினார்
# திலோத்தமை

## இருவரின் மரணம்

சுந்த, உபசுந்தர்கள் முன்னிலையில் திலோத்தமையை நடனமாடச் செய்தார்கள் தேவர்கள். அவள் அழகில் மயங்கிய இரு அசுரர்கள், தனக்கு மட்டுமே திலோத்துமை கிடைக்க வேண்டும் என்று எண்ணி போர் புரிந்தார்கள். அதனால் இருவரும் மாண்டார்கள்.
# திலோத்தமை

## கருவி

இன்றும் இனிக்கும் இதிகாசம் 12 - திருப்பூர் கிருஷ்ணன் (தினகரன்)
# திலோத்தமை

## காண்க

- ரம்பை
- தேவ உலகம்
# உதாத்தவணி

**உதாத்தவணி** அல்லது **உதாத்த அணி** என்பது செல்வ மிகுதியையும் மேம்பட்ட உள்ளத்தின் மிகுதியையும் வியந்து கூறுவது எனப்படும்.
# உதாத்தவணி

## குறிப்பு

:''"வியத்தகு செல்வமும் மேம்படும் உள்ளமும்  
:*உயர்ச்சிபுனைந் துரைப்ப(து) உதாத்த மாகும்."* என்கிறது தண்டியலங்காரம் 52-ஆவது பாடல்.
# உதாத்தவணி

## வகைகள்

உதாத்தவணி பின்குறிப்பிட்டவாறு இருவகைப்படும்:
1. செல்வ மிகுதியைக்கூறுவது **"செல்வமிகுதி உதாத்தவணி"**
1. உள்ளத்தின் உயர்வினை வியந்து கூறுவது **"உள்ள மிகுதி உதாத்தவணி"**
# உதாத்தவணி

## வேறு பெயர்கள்

உள்ள மிகுதி உதாத்தவணியினை **வீறுகோளணி** என்றும் அழைப்பர்.
# சங்கீரணவணி

**சங்கீரணவணி** அல்லது **சங்கீரண அணி** என்பது பல்வேறு அணிகளை ஒரு செய்யுளுக்குள்ளே வைத்துப்புனைவதாகும்.
# சங்கீரணவணி

## குறிப்பு

:''"மொழியப் பட்ட அணிபல தம்முள்  
:*தழுவ வுரைப்பது சங்கீ ரணமே."* --- என்கிறது தண்டியலங்காரம் 89-ம் பாடல்.
# சங்கீரணவணி

## பொருள்

பின்வரும் பலவகையான பொருளணிகளில் இரண்டோ அதனினும் மேலோ சில அணிகளைக்கொண்டு செய்யுள் புனைந்தால் அது சங்கீரண அணி எனப்படும்.
# சங்கீரணவணி

## பல அணிகள்

தண்டியலங்காரத்தில் பின் வரும் பல அணிகள் புலப்படுத்தப்பட்டுள்ளது. இவற்றில் சிலவற்றை ஒரே செய்யுளில் கலந்து ஆட்கொள்வதே சங்கீரணவணி.  
1. தன்மையணி
1. உவமையணி
1. உருவகவணி
1. தீவக அணி
1. பின்வருநிலையணி
1. முன்னவிலக்கணி
1. வேற்றுப்பொருள் வைப்பணி
1. வேற்றுமையணி
1. விபாவனை அணி
1. ஒட்டணி
1. அதிசய அணி
1. தற்குறிப்பேற்ற அணி
1. ஏதுவணி
1. நுட்ப அணி
1. இலேச அணி
1. நிரல்நிறை அணி
1. ஆர்வமொழியணி
1. சுவையணி
1. தன்மேம்பாட்டுரை அணி
1. பரியாய அணி
1. சமாகிதவணி
1. உதாத்தவணி
1. அவநுதியணி
1. மயக்க அணி
1. சிலேடையணி
1. விசேட அணி
1. ஒப்புமைக் கூட்டவணி
1. ஒழித்துக்காட்டணி
1. விரோதவணி
1. மாறுபடுபுகழ்நிலையணி
1. புகழாப்புகழ்ச்சியணி
1. நிதரிசன அணி
1. புணர்நிலையணி
1. பரிவருத்தனை அணி
1. வாழ்த்தணி
1. பாவிக அணி
# கொங்கண சித்தர் குகை, சங்ககிரி

**கொங்கண சித்தர் குகை** என்பது சேலம் மாவட்டம் சங்ககிரி பேரூராட்சி பகுதியில் அமைந்துள்ளது. சேலத்தில் இருந்து வடக்கே சங்ககிரியில் இருந்து இடைப்பாடி செல்லும் வழியில் நான்கு மலைத்தொடர்கள் அமைந்துள்ளன. அவற்றில் பெருமலை என்று அழைக்கப்படும் இந்த மலையில் உள்ள குகையே **கொங்கண சித்தர் குகை** என அழைக்கப்படுகிறது. மேலும் கொங்கண சித்தர் பல இடங்களில் மலைகளில் தங்கி தவம் இருந்ததாக கூறப்படுகிறது. அதில் ஊதியூர் மலை,வையப்பமலை,அளவாய் மலை ஆகியன குறிப்பிடத்தக்கதாகும். இந்த குகையில் மேற்கூரையில் 2500 ஆண்டுகள் பழமையான தமிழ் பிராமி கல்வெட்டுகள் உள்ளன. இந்த கல்வெட்டுகளில் **ந** என்ற ஒரு எழுத்து மட்டும் தெளிவாக காணப்படுகிறது. இந்த கல்வெட்டுக்கு அருகில் யோக முத்திரையில் ஓவியம் ஒன்று காணப்படுகிறது. அதில், சித்தர் ஒருவர், பத்மாசனம் இட்டு அமர்ந்த நிலையில் இந்த ஓவியம் காணப்படுகிறது. இங்கு காணப்படும் யோக முத்திரையில் உள்ள உருவம் கொங்கண சித்தர் என நம்பப்படுகிறது. மேலும் இந்த குகையில் **பல்லி ஓவியம்**, **அறவாளி சக்கரங்கள்** என்று அழைக்கப்படும் ஓவியங்களும் காணப்படுகின்றன.ராசிபுரம் அருகே உள்ள வையப்பமலையிலும் கொங்கண சித்தர் தவம் புரிந்த குகை ஒன்று மலையின் பின்புறம் அடிவாரத்தில் உள்ளது. சிறியதும் பெரியதுமான இரண்டு குகைகள் உள்ளன. பெரிய குகையில் கொங்கண சித்தர் தவமிருந்ததாக கர்ண பரம்பரை செய்திகள் மற்றும் அலைவாய்மலை தலவரலாறு கூறுகின்றன..இதுவும் கொங்கண சித்தர் குகை என்றே அழைக்கப்படுகிறது.
# குவாகம்

**குவாகம்** (Kuvagam) இது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டம், ஆண்டிமடம் வட்டம், ஆண்டிமடம் ஊராட்சி ஒன்றியத்தில் இருக்கும் ஒரு ஊர் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# குவாகம்

## இவ்வூரின் சிறப்பு

1. ஒவ்வொரு வருடத்திற்கு ஒருமுறை சித்திரைமாதத்தில் திரெளபதிம்மனுக்கு தீ மிதி திருவிழா நடைபெறுகிறது.
1. ஆண்டுதோறும் மாரியம்மனுக்கு பால்குட திருவிழா நடைபெறுகிறது.
1. வருடத்தோறும் காமன் பண்டிகை (மன்மதனை சிவன் எரித்தது.) நடைபெறுகிறது.
1. கொங்கணர் வனப்பகுதியில் கோவில் கொண்டு இருக்கும் பழனியாண்டவர் கோவிலில் பங்குனி உத்திர திருநாளில் சுமார் 10 ஊர்மக்கள் ஓன்றுகூடுவார்கள். இந்த விழா வெகுவிமர்சையாக வருடந்தோறும் நடைபெறுகிறது.
1. விருதாச்சலம் கோவில் கொண்டுள்ள பழமலைநாதர் என்கின்ற விருத்தகிரீஸ்வரர் கோவிலில் வருடம் தோறும் நடைபெறும் மாசிமகத்தன்று கொடியேற்று விழாவும் கொடி இறக்கமும் இவ்வூரின் மண்டகப்படி இன்று வரை நடந்து கொண்டிருக்கிறது
1.
# குவாகம்

## போக்குவரத்து

- அருகில் உள்ளன விமான நிலையம், திருச்சி விமானநிலையம் ஆகும்.
- அரியலூர் மற்றும் விருத்தாச்சலம் ஆகியவை ஜெயங்கொண்டத்திக்கு அருகில் உள்ள இரு முக்கிய ரயில் நிலையங்கள். அங்கிருந்து சென்னை மற்றும் திருச்சி வழியாக வடக்கு, மற்றும் தெற்குப்பகுதிகளுக்கு சென்று வர ரயில்கள் இயக்கப்படுகிறது.
- ஜெயங்கொண்டம் பேருந்து நிலையத்திலிருந்து அரியலூர், திருச்சி, கும்பகோணம், சிதம்பரம், கோயம்புத்தூர், திருப்பூர், கடலூர், புதுச்சேரி, மற்றும் சென்னை போன்ற ஊர்களுக்கு போக்குவரத்துஇயக்கப்படுகிறது.
# குவாகம்

## பள்ளிகள்

- அரசு உயர் நிலைப்பள்ளி
# குவாகம்

## மருத்துவமனை

- அரசு கால்நடை மருத்துவமனை.
# குவாகம்

## முக்கிய திருவிழாக்கள்

- ஆருத்ரா தரிசனம்
- பிரதோஷம்
- சிவராத்திரி
- பங்குனி உத்திரம்
# சம்பூர் அனல்மின் நிலையம்

**சம்பூர் அனல்மின் நிலையம்** (Sampur Power Station) என்பது இலங்கையின் கிழக்கு மாகாணத்தில் திருக்கோணமலை மாவட்டத்தில் சம்பூர் எனுமிடத்தில் அமையப்பெறவுள்ள ஒரு நிலக்கரி அனல் மின் நிலையமாகும் . இந்தியாவின் தேசிய நிலக்கரி மின் உற்பத்திக் கூட்டுத்தாபனம் மற்றும் இலங்கை மின்சார சபை ஆகியன இந்த அனல் மின் நிலையத்தை அமைத்துவருகின்றன. இதற்குமேல் எந்தவொரு அனல் மின் நிலையத்தையும் இலங்கையில் அமைப்பதில்லை என்று இலங்கை அரசாங்கம் அறிவித்துள்ளது. இலங்கையில் அதிகரித்துவரும் மின்சாரத் தேவையினை நிவர்த்தி செய்ய அனல் மின் நிலையங்கள் அமைக்கப்பட வேண்டும் என்ற திட்டம் 1985ம் ஆண்டுகளில் அரசாங்கத்தினால் முன்வைக்கப்பட்டது. அரசாங்கப் புள்ளிவிபரத் தகவல்களின்படி இலங்கையின் மின்சாரத் தேவை வருடாந்தம் 8- 9 சதவீதத்தினால் அதிகரித்து வருவதாக தெரிவிக்கப்பட்டுள்ளது. 1985 களிலும் அனல் மின் நிலையம் அமைக்க திட்டமிடப்பட்ட போதும் பல காரணங்களினால் அது தடைப்பட்டது.
# சம்பூர் அனல்மின் நிலையம்

## இரண்டாவது அனல்மின் நிலையம்

சம்பூரில் அமைக்க திட்டமிடப்பட்டுள்ளது இலங்கையின் இரண்டாவது அனல்மின் நிலையமாகும். இலங்கையின் முதலாவது அனல் மின் நிலையம் புத்தளம் மாவட்டத்தில் நுரைச்சோலைப் பிரதேசத்தில் அமைக்கப்பட்டு வருகின்றது. நுரைச்சோலை அனல்மின் நிலையத்திற்கு சீனா அரசாங்கம் உதவி புரிந்து வருகின்றது.
# சம்பூர் அனல்மின் நிலையம்

## கூட்டு முயற்சி

சம்பூர் அனல்மின் நிலையத்தினை இலங்கை மின்சார சபையும், இந்தியா என்.ரீ.பீ.சி. கம்பனியும் இணைந்து உருவாக்க திட்டமிட்டுள்ளது. இதற்கான கூட்டு ஒப்பந்தம் செப்டம்பர் 6 2011இல் கைச்சாத்திடப்பட்டது.
# சம்பூர் அனல்மின் நிலையம்

## எதிர்பார்க்கை

500 மெகா வாற்ஸ்(வாட்) மின்சாரத்தை உற்பத்தி செய்யும் திறன் கொண்டதாக சம்பூர் அனல்மின் நிலையத்தை அமைத்தல்.
# சம்பூர் அனல்மின் நிலையம்

## செலவு

இந்நிலையத்தின் வேலைத்திட்டத்திற்காக 500 மில்லியன் அமெரிக்க டொலர்கள் செலவாகும் என எதிர்பார்க்கப்படுகின்றது. இந்தச் செலவில் இந்தியா இலங்கை இரு நாடுகளும் சரி பாதியாக ஏற்றுக் கொள்ளவுள்ளன.  
இந்தியா 200 மில்லியன் அமெரிக்க டொலர்கள் கடனுதவி வழங்க உள்ளதோடு மின் உற்பத்தி நிலையத்திற்கான 500 ஏக்கர் காணி, உட்கட்டமைப்பு வசதி அபிவிருத்தி என்பவற்றை இலங்கை வழங்குகிறது. சம்பூர் அனல்மின் நிலையத்திற்கான உபகரணங்களை இந்தியா வழங்கும். 25 வருடங்களுக்கு குறித்த ஒப்பந்தம் அமுலில் இருக்கும்.
# சம்பூர் அனல்மின் நிலையம்

## வேலைத்திட்ட நிறைவு

இத்திட்டம் 2016 ஆம் ஆண்டு நிறைவடையும் என எதிர்பார்க்கப்படுகின்றது.
# சம்பூர் அனல்மின் நிலையம்

## சம்பூர்

இலங்கை அரசுக்கும் விடுதலைப் புலிகள் அமைப்புக்கும் இடையே நடந்த போரின்போது, கிழக்கு மாகாணத்தில் விடுதலைப் புலிகளிடமிருந்து அரசு கைப்பற்றிய முதல் இடம் சம்பூர் பகுதி. 2006 ஆம் ஆண்டு அந்தப் பகுதியை இலங்கை அரசு கைப்பற்றிய பிறகு, அது உயர்பாதுகாப்பு வலயமாக அறிவிக்கப்பட்டது.
# சம்பூர் அனல்மின் நிலையம்

## சம்பூர்

### எதிர்ப்புகள்

சம்பூரில் போரின் காரணமாக இடம்பெயர்ந்த மக்கள் தங்களது இடங்களில் இந்த மின்நிலையம் வருவதை எதிர்த்து வந்துள்ளனர். ஆரம்பத்திலிருந்தே சர்ச்சையான ஒரு விடயமாகவே இருந்துள்ளது. இதை எதிர்த்து உயர்நீதிமன்றத்தில் வழக்கு தொடுக்கப் போவதாகவும் உள்ளூர் வாசிகள் தெரிவித்துள்ளனர்.  
இந்திய உதவியுடன் அமையவுள்ள சம்பூர் அனல் மின்திட்டத்தினால் தங்களின் வாழ்வாதாரம் பாதிக்கப்படும் என உள்ளூர் பழங்குடி மக்கள் எதிர்ப்பை தெரிவித்துள்ளனர்.
# அ. கி. பரந்தாமனார்

**அல்லிக்குழி கிருட்டிணசாமி பரந்தாமனார்** என்னும் **அ. கி. பரந்தாமனார்** ஒரு தமிழ்நாட்டு எழுத்தாளர், தமிழ்ப்பேராசிரியர், கவிஞர், சொற்பொழிவாளர் மற்றும் வரலாற்று ஆசிரியர் ஆவார்.
# அ. கி. பரந்தாமனார்

## பிறப்பு

சென்னை மாநகரின் வேப்பேரி பகுதியில் வாழ்ந்த கிருட்டிணசாமி – சிவக்கியானம் இணையரின் நான்காவது மகவாக 15 சூலை 1902 அன்று பிறந்தார் பரந்தாமனார்.
# அ. கி. பரந்தாமனார்

## கல்வி

சென்னை வேப்பேரியில் உள்ள தூய பவுல் (செயின்ட் பால்) உயர்நிலைப் பள்ளியில் பள்ளி இறுதிவரை பயின்றார். பணியிலிருந்து விடுப்புபெற்று சென்னை பச்சையப்பன் கல்லூரியில் பயின்று இடைக்கலை (Intermediate) நிலையையும் அரசியல், வரலாறு ஆகியவற்றைச் சிறப்புப் பாடங்களாகப் பயின்று இளங்கலை (Bachelor of Arts) பட்டத்தையும் 1949 ஆம் ஆண்டில் முதுகலை (Master of Arts) பட்டத்தையும் பெற்றார்..
# அ. கி. பரந்தாமனார்

## பணி

அ. கி. பரந்தாமனார் பள்ளிப் படிப்பினை முடித்ததும் ஓராண்டு சென்னை கர்னாடிக் பஞ்சாலையில் எழுத்தராகப் பணியாற்றினார். பின்னர் சென்னை வேப்பேரியில் உள்ள தூய பவுல் உயர்நிலைப் பள்ளியில் ஏறத்தாழ 24 ஆண்டுகள் தமிழாசிரியராகப் பணியாற்றினார். அதன் பின்னர் 1950 சனவரி 8 ஆம் நாள் மதுரையில் உள்ள தியாகராசர் கல்லூரியில் தமிழ் விரிவுரையாளராகப் பணியில் சேர்ந்தார். அங்கு 17ஆண்டுகள் பணியாற்றி 1967 ஆம் ஆண்டில் ஓய்வு பெற்றார்..
# அ. கி. பரந்தாமனார்

## பாராட்டுகள்

அ. கி. பரந்தாமனாருக்கு 60 ஆம் அகவை நிறைந்ததும் மதுரை திருவள்ளுவர் கழகம் அவருக்கு மணிவிழா கொண்டாடியது. அப்பொழுது மதுரை எழுத்தாளர் மன்றம் அவருக்குப் **பைந்தமிழ்ப் பாவலர்** என்னும் பட்டத்தை வழங்கியது..  
தஞ்சையில் 1981ஆம் ஆண்டில் தமிழ்ப் பல்கலைக் கழகம் தொடங்கப்பட்டது. அவ்விழாவில் அ. கி. பரந்தாமனாருக்கு தமிழக அரசின் திரு. வி. க. விருது வழங்கப்பட்டது..
# அ. கி. பரந்தாமனார்

## படைப்புகள்

1. காதல்நிலைக் கவிதைகள் (1954)
1. எங்கள் தோட்டம் (1964) - சிறுவர் பாடல்
1. பரந்தாமனார் கவிதைகள்
1. கவிஞராக
1. நல்ல தமிழ் எழுத வேண்டுமா?
1. தமிழ் இலக்கியம் கற்க
1. திருக்குறளும் புதுமைக் கருத்துக்களும் (1963)
1. பன்முகப் பார்வையாளன் பாரதி
1. பேச்சாளராக
1. மதுரை நாயக்கர் வரலாறு
1. திருமலை நாயக்கர் வரலாறு
1. தலைசிறந்த பாண்டிய மன்னர்கள்
1. வரலாற்றுக் கட்டுரைகளும் பிறவும்
1. வாழ்க்கைக்கலை
1. கோமஸ்
# அ. கி. பரந்தாமனார்

## மறைவு

பரந்தாமனார், 24 பெப்ரவரி 1986 அன்று சென்னையில் தன் 84-ஆம் அகவையில் காலமானார்.
# அ. கி. பரந்தாமனார்

## அ. கி. ப. வைப் பற்றிய நூல்கள்

1. பல்துறை வித்தகர் பரந்தாமனார், அ. ப. சோமசுந்தரன் (பதி)
1. பரந்தாமனார் கவிதைகள் ஓர் ஆய்வு, எஸ். பிரேமகுமாரி
1. பல்துறை வித்தகர் அ.கி.ப., மறைமலை இலக்குவனார், மதுரை காமராசர் பல்கலைக் கழகத்தில் நடைபெற்ற அ.கி.ப. ஆய்வுக் கருத்தரங்கில் ஆற்றிய தலைமையுரை
# பெண்ணின் மனதைத் தொட்டு

***பெண்ணின் மனதை தொட்டு*** (*Pennin Manadhai Thottu*) 2000 ஆம் ஆண்டு சூலை மாதம் 7 ஆம் தேதியன்று வெளிவந்த தமிழ் திரைப்படம் ஆகும். இத்திரைப்படத்தில் பிரபு தேவா, சரத் குமார், ஜெயாசீல், மற்றும் பலர் நடித்திருந்தனர். இப்படத்தை எஸ். எழில் இயக்கினார்.
# பெண்ணின் மனதைத் தொட்டு

## வகை

காதல்படம்
# பெண்ணின் மனதைத் தொட்டு

## பாடல்கள்

எஸ். ஏ. ராஜ்குமார் படத்திற்கு இசையமைத்திருந்தார்.
- கல்லூரி வானில் - அனுராதா ஸ்ரீராம், தேவா
- கண்ணுக்குள்ளே - உன்னி மேனன்
- உதடுக்கும் கன்னத்துக்கும் - தேவன்
# இந்திய தோட்டக்கள்ளன்

**இந்திய பொன்னுத் தொட்டான்** அல்லது **இந்திய தோட்டக்கள்ளன்** ("*Indian Pitta*", *Pitta brachyura*) என்பது ஓர் இடைப்பட்ட அளவுள்ள குருவி வரிசையைச் சேர்ந்த பறவை ஆகும். இவை பொதுவாக மரக்கிளைகளில் வந்து அமரும் வகைப் பறவைகளும் குயிலும் (பாடும்) பறவைகளும் ஆகும். இமயமலைக்குத் தெற்கே இனப்பெருக்கம் செய்யும் இப்பறவை குளிர்காலத்தில் தென்னிந்தியாவிற்கும் இலங்கைக்கும் வலசைப் போகும்.  
,சென்னையில் எடுத்த படம்]]  
இது சுலபமாக நம் கண்களில் படுவதில்லை, ஏனெனில், இந்தப் பறவை சாதாரணமாக மற்ற பறவைகளைப் போல் உயரப் பறப்பதில்லை. இலைகள் அடர்ந்த கிளைகள் இடையே கிளைக்குக் கிளை சென்று கொண்டிருக்கும். இது இரை தேடும்போது தரையிலேயே தத்தித் தத்திச் சென்று இலை சரகுகளுக்கு கீழே உள்ள புழு பூச்சிகளைத்தேடி உண்ணும். பொன்னுத் தொட்டான் தேவை ஏற்படும் போது சற்றே பறந்து தாழ உள்ள மரக் கிளைகளில் உட்காரும். இதன் வண்ணம் கிளைகளில் உள்ள இலைகள் மற்றும் தரையில் கிடக்கும் இலை சரகுகளுடன் ஒன்றி விடுவதால் இது நம் கண்களுக்குப் புலப்படுவதில்லை.
# இந்திய தோட்டக்கள்ளன்

## பெயர்க்காரணம்

*பிட்டா* என்றால் “சிறு பறவை” என்று தெலுங்கில் பொருள். இந்தியில் இதன் பெயர் நவ்ரங். அதாவது ஒன்பது நிறங்கள் என்று பொருள். வானவில்லின் ஏழு நிறங்களுடன் கருப்பு, வெள்ளை நிறங்கள் இரண்டும் சேர்ந்து ஒன்பது வண்ணங்களாகிறது.
# இந்திய தோட்டக்கள்ளன்

## பஞ்சவர்ணக் குருவி

இதன் சிறகுப் போர்வையில் பல நிறங்களைக் காணலாம் - பச்சை நிற முதுகு, நீல நிறமும் கருப்பு-வெள்ளைமும் கொண்ட இறக்கை, மஞ்சட்பழுப்பு நிற அடி, கருஞ்சிவப்புப் பிட்டம், கண்ணையொட்டி கருப்பு வெள்ளைப் பட்டைகள் - எனவே தான் இதற்கு **பஞ்சவர்ணக் குருவி** என்றொரு பெயருண்டு; மேலும் இதற்கு **ஆறுமணிக்குருவி, பொன்னுத் தொட்டான், பச்சைக்காடை, காசிக்கட்டிக் குருவி, காசுக்கரடி, கஞ்சால் குருவி, காளி** (மலையாளத்தில்) எனப் பல பெயர்களுண்டு.
# இந்திய தோட்டக்கள்ளன்

## வகைகள்

ஆசிய தோட்டக்கள்ளன் நான்கு வகைப்படும்.
1. தோட்டக்கள்ளன்-இந்தியன் பிட்டா-*பிட்டா பிராக்கியூரா*
1. ஃபேரி பிட்டா - *பி. நிம்பா*
1. நீலவிறக்கை பிட்டா - Blue-winged Pitta - *பி. மொலுசென்சிசு*
1. அலையாத்தி பிட்டா - Mangrove Pitta - *பி. மெகாரின்கா*
# எப்ரேம் தெ நேவேர்

**எப்ரேம் தெ நெவேர் ** (*Ephrem de Nevers*, 1603 - 13 அக்டோபர் 1695) ஒரு கத்தோலிக்க கிறித்தவ அருட்பணியாளர் மற்றும் சென்னையின் முதல் கிறித்தவ மறைபணியாளர் ஆவார்.
# எப்ரேம் தெ நேவேர்

## சென்னையின் முதல் கிறித்தவ போதகர்

இவர் 1603 ஆம் ஆண்டு பிரான்சு நாட்டில் பூர்கோஞியு மாகாணத்தில் நெவேர் என்ற ஊரிணை பூர்விகமாக கொண்ட செல்வச் செழிப்புடன் வாழ்ந்த லுகிளெர்க் என்ற பிரபுக்களின் குடும்பத்தில் ஒக்ஸர் என்ற நகரில் பிறந்தவர். புனித அசிசி பிரான்சிசு வழியில் ஏழை இயேசுவைப் பின்பற்றிய பிரான்சிஸ்கன் கப்புச்சின் சபைத் துறவிகளின் எளிய வாழ்வும் ஏழைகளுக்கான வாழ்வும் இவரை ஈர்க்கவே தானும் ஒரு கப்புச்சின் துறவியானார். குருவாக அருட்பொழிவு செய்யப்பட்டபின் இயேசுவின் நற்செய்தியை அறிவிக்க மறைப்பணியாளராக முதலில் மத்திய கிழக்கு ஆசிய நாடுகளுக்கு அனுப்பட்டார். 1636 முதல் 1640 வரை நான்கு ஆண்டுகள் லிபியா, சிரியா, துருக்கி, பெர்சியா (இன்றைய ஈரான் மற்றும் ஈராக்) நாடுகளில் பல்வேறு மறைபணித்தலங்களில் பணியாற்றினார், அரபு மற்றும் பெர்சியன் மொழிகளில் இவர் கொண்ட புலமையால், புதிய மறைபணித்தலங்களை நிறுவும் பொறுப்பினை இவரது தலைவர்களால் அடிக்கடி வழங்கப்பட்டது. மியன்மாரின் பெகு நகரில் புதிய மறைபணித்தலம் நிறுவும் பொறுப்பினை ஏற்றுக்கொண்டு இந்தியாவில் உள்ள சூரத் நகரை 1640 இல் வந்தடைந்தார். 1639 ஆம் ஆண்டு சூரத் நகரில் இந்தியாவின் முதல் கப்புச்சின் மறைபணித்தலத்தை நிறுவிய மற்றொரு பிரெஞ்சு கப்புச்சின் குரு ஜெனோ தெ பியாஜேவுடன் சில மாதங்கள் தங்கி ஆன்மீகப்பணியாற்றினார்..  
கடல் வழியாக பெகுவிற்கு செல்ல எப்ரேம் தெ நெவேர் சென்னை வந்தபோது கிழக்கிந்திய ஆங்கிலேய வாணிபக் கழகத்தில் பணியாற்றிய போர்த்துகீசியக் கத்தோலிக்கர்களுக்கு ஆன்மீகப் பணியாற்ற சென்னையிலே தங்குமாறு கிறித்தவர்களாலும் வாணிபக் கழகத்தின் தலைவர்களாலும் மிகவும் வற்புறுத்திக் கேட்டுக்கொள்ளப்பட்டார். எனவே மக்களின் ஆன்மீக தாகத்தையும், தேவையும் உணர்ந்து இறைதிட்டதை அறிந்து 1642 சூலை 8 ஆம் நாள் தமிழ் மண்ணில் சென்னை மாநகரில் முதல் கிறித்தவ மறைப்பணிதலத்திற்கு அடித்தளமிட்டார். இதன் மூலம் சென்னையின் முதல் கிறித்தவ போதகர் என்ற பெருமையையும் பெற்றார். இந்த முடிவை பிரான்சிலுள்ள தனது சபையின் தலைவருக்கும், உரோமையிலுள்ள மறைபரப்பு பேராய தலைமைக்கும் அனுப்பி ஒப்புதல் பெற்றார். இந்த கப்புச்சின் சென்னை மறைபணிதலத்தை திருத்தந்தை எட்டாம் அர்பன் மயிலை பத்ரவதோ மறைமாவட்டத்திலிருந்து விடுவித்து மறைபரப்பு பேராயத்தின் கீழ் இயங்கும் தன்னாட்சி கொண்ட மறைபணிதலமாக உயர்த்தி புனித ஜார்ஜ் கோட்டையின் அப்போஸ்தலிக்க மறைவட்டமாக உருவாக்கப்பட்டு அதன் முதல் திருபீட கண்காணிப்பாளராக அருட்தந்தை எப்ரேம் தெ நெவேரை 1642 இல் நியமித்தார். இந்த கப்புச்சின் மறைபணிதலமே 1886 இல் சென்னை உயர்மறைமவட்டமாக உயர்த்தப்பட்டு பின் 1954 இல் மயிலை மறைமாவட்டதோடு இணைக்கப்பட்டு சென்னை-மயிலை உயர்மறைமாவட்டம் என உருவானது.
# எப்ரேம் தெ நேவேர்

## சென்னையில் முத்திரை பதித்த தந்தை எப்ரேமின் முதல் பணிகள்

1. தமிழ் நாடு மாநிலத்தின் தலைநகரான சென்னையின் முதல் கிறிஸ்தவ மறைபணியாளர்.
1. 1639 இல் ஆங்கிலேயரால் நிறுவப்பட்ட சென்னையில் முதல் கிறிஸ்தவ மறைபணிதலம் நிறுவியவர்.
1. புனித ஜார்ஜ் கோட்டைக்குள் சென்னையின் முதல் கிறிஸ்தவ ஆலயத்தை புனித அந்திரேயாவுக்கு 1642 இல் அமைத்தவர்..
1. ஆங்கிலேயரின் குழந்தைகள் வளர்சிக்காக இந்தியாவின் முதல் ஆங்கில பள்ளியை 1642 இல் நிறுவியவர்.
1. சென்னை மறைபணிதலத்தின் முதல் கண்காணிப்பாளர்.
1. சென்னை மாநகரில் புதிய கிறிஸ்தவர்களை உருவாக்கி தமிழ் மக்களுக்காக ஆர்மேனியின் தெருவில் 1658 இல் புனித மரியன்னையின் பெயரால் (இன்று புனித பதுவை அந்தோனியார் திருத்தலம்) ஆலயம் அமைத்தவர்.
1. இன்று புனித ஜார்ஜ் கோட்டையிலுள்ள புனித மேரி ஆங்கலிக்கன் ஆலயம் 1680 இல் அமைக்கப்படும் வரை, ஆங்கலிக்கன் மற்றும், ஆர்மீனியன் கத்தோலிக்க கிறிஸ்தவர்களும் தங்கள் வழிபாடுகளை நடத்த அதே கோட்டைக்குள் அமைந்த புனித அந்திரேயா கத்தோலிக்க ஆலயத்தை தந்தை எப்ரேம் தெ நேவேர் வழங்கி சென்னையில் கிறிஸ்தவ ஒன்றிப்பின் தந்தையாக திகழ்ந்தார்.
1. கிறிஸ்மஸ் மற்றும் ஈஸ்டர் பெருவிழா நேரங்களில் இந்துக்களும்,முகமதியரும் பெரும் எண்ணிகையில் கத்தோலிக்க ஆலயத்தை நாடினர் அவர்களோடு எப்போதும் எப்ரேம் இணக்கமான நல்லுறவை வளர்த்தார்.
1. சென்னையில் மறைபணி ஆற்றகூடாது என இரண்டு ஆண்டுகள் போர்த்துகீசியர்களால் கோவா தனிமை சிறையில் அடைத்து கொடுமைபடுத்தி அச்சுறுத்தபட்டார்.கோல்கொண்டா முகமதிய அரசன் உதவியால் மீண்டு சென்னையில் மீண்டும் தன் இறுதி மூச்சுவரை அவர் ஆற்றிய இறைபணியால் அனைத்துதரப்பட்ட மக்களால் மிகவும் அன்பு செயப்பட்டார்.
1. 1632 இல் கப்புச்சின் சபையினர் இந்தியாவில் முதலில் கால்பதித்து மறைபணி ஆற்றிய இடம் புதுச்சேரி(பாண்டிச்சேரி) ஆனால் சில காரணங்களால் அப்பணி தடைபட்டது.1673 இல் பிரெஞ்ச்காரகள் அழைப்பை ஏற்று எப்ரேம் சில கப்புச்சின் மறைபோதகர்களை அனுப்பி 1674 இல் புதுச்சேரியில் ஒரு நிலையான முதல் கிறிஸ்தவ மறைபணிதலத்தை நிறுவிட பெரிதும் உதவினார்.
# எப்ரேம் தெ நேவேர்

## சென்னை கிறித்தவத்தின் தந்தை

சென்னையின் புனிதர் என்று மக்களால் பெரிதும் போற்றப்பட்டு தனது மறைபணி வாழ்வால் சிறந்தவர். 53 ஆண்டுகள் இடைவிடா இறைபணி ஆற்றிய நிறைவில்,சென்னை மாநகரில் கிறித்துவின் நற்செய்தியை முதலில் விதைத்த மகிழ்வில் புனித தந்தை எப்ரேம் தெ நெவேர் தனது 93 வயதில் 1695 அக்டோபர் 13 ஆம் நாள் மறைந்தார். அவருடைய புனித உடல் புனித ஜார்ஜ் கோட்டைக்குள் அந்திரேயா ஆலய பீடத்தில் அடக்கம் செய்யப்பட்டது. ஆங்கிலேயர்கள் இவ்வாலயத்தை 1752 இல் இடித்து தரைமட்டமாக்கியபோது இக்கல்லறையும் மறைந்தது. தந்தை எப்ரேம் அவர்களால் நிறுவப்பட்ட சென்னை மறைபணிதலம் பிரான்ஸ் நாட்டிலுள்ள டூர்ஸ் என்ற கப்புச்சின் மறைமாநிலத்தின் கீழ் இயங்கியது. 1642 முதல் 1834 வரை 198 ஆண்டுகள் பிரெஞ்சு கப்புச்சின் துறவிகள் இம்மறைபணிதலத்தில் பணியாற்றி புதிய கிறித்தவர்களை உருவாக்கினர். அர்மேனியன் தெரு, இராயபுரம், இராயபேட்டை, சிந்தாதரிப்பேட்டை, வேப்பேரி, புதுப்பேட்டை, வண்ணாரப்பேட்டை, மாதவரம், பெரியபாளையம், வாலாஜாபாத், கூவம் ஆற்றின் மேற்கரையில் பல புதிய ஆலயங்களை அமைத்தனர். பிரெஞ்சுப் புரட்சியின் தாக்கத்தால் மறைபணியாளர்கள் குறையவே ஐரிஷ் அகுஸ்தினார் மறைபணியாளர்களிடம் சென்னை கப்புச்சின் மறைபணிதலம் 1834 இல் ஒப்படைக்கப்பட்டது.
# தமிழ் இலக்கண நூல்கள் - காலநிரல்

தமிழ் இலக்கண நூல்கள் தோன்றிய காலத்தை நிரல் செய்து இந்தப் பட்டியல் தொகுக்கப்பட்டுள்ளது. இது காலப்பாதையில் தமிழ் இலக்கணம் வளர்ந்த வரலாற்றை அறிய உதவும்.  
- ஒப்புநோக்கம்
1. தமிழ் இலக்கண நூல்கள்  
| நூற்றாண்டு | நூல் | ஆசிரியர் |  |
| --- | --- | --- | --- |
| கிமு 5 | தொல்காப்பியம் | தொல்காப்பியர் |  |
| 6 | சங்கயாப்பு | - |  |
| 6 | அவிநயம் | அவிநயனார் |  |
| 6 | காக்கை-பாடினியம் | காக்கை-பாடினியார் |  |
| 6 | பல்காயம் | பல்காயனார் |  |
| 6 | மயேச்சுரம் | மயேச்சுரர் |  |
| 7 | இறையனார் களவியல் | இறையனார் |  |
| 7 | சிறுகாக்கை-பாடினியம் | சிறுகாக்கை-பாடினியார் |  |
| 7 | நற்றத்தம் | நற்றத்தனார் |  |
| 8 | பன்னிருபடலம் | பன்னிருவர் |  |
| 9 | இந்திரகாளியம் | இந்திரகாளியர் |  |
| 9 | புறப்பொருள் வெண்பா மாலை | ஐயனாரிதனார் |  |
| 10 | தமிழ்நெறி விளக்கம் | - |  |
| 10 | யாப்பருங்கலம் | அமிர்தசாகரர் |  |
| 10 | யாப்பருங்கலக் காரிகை | அமிர்தசாகரர் |  |
| 10 | அமுதசாகரம் | அமுதசாகரர் |  |
| 11 | வீரசோழியம் | புத்தமித்திரனார் |  |
| 12 | நேமிநாதம் | குணவீர பண்டிதர் |  |
| 12 | வெண்பாப் பாட்டியல் | குணவீர பண்டிதர் |  |
| 12 | தண்டியலங்காரம் | தண்டியார் |  |
| 12 | நம்பியகப்பொருள் | நம்பி (நாற்கவிராச நம்பி) |  |
| 13 | களவியல் காரிகை | - |  |
| 13 | நன்னூல் | பவணந்தியார் |  |
| 14 | நவனீதப் பாட்டியல் | நவனீத நடனார் |  |
| 14 | பன்னிரு பாட்டியல் | பதினைவர் |  |
| 16 | வரையறுத்த பாட்டியல் | - |  |
| 16 | சிதம்பரச் செய்யுட்கோவை | குமரகுருபரர் |  |
| 16 | மாறன்-அலங்காரம் | திருக்குருகைப் பெருமாள் கவிராயர் |  |
| 16 | மாறன் அகப்பொருள் | திருக்குருகைப் பெருமாள் கவிராயர் |  |
| 16 | பாப்பாவினம் | திருக்குருகைப் பெருமாள் கவிராயர் |  |
| 16 | சிதம்பரப் பாட்டியல் | பரஞ்சோதியார் |  |
| 17 | பிரயோக விவேகம் | சுப்பிரமணிய தீட்சிதர் |  |
| 17 | இலக்கணக் கொத்து | சுவாமிநாத சேசிகர் |  |
| 17 | தொன்னூல் விளக்கம் | வீரமாமுனிவர் |  |
| 17 | இலக்கண விளக்கம் | வைத்தியநாத தேசிகர் |  |
| 19 | பிரபந்த தீபம் | - |  |
| 19 | பிரபந்தத் திரட்டு | - |  |
| 19 | பிரபந்த மரபியல் | - |  |
| 19 | குவலயானந்தம் 2 | அப்பைய தீட்சிதர் |  |
| 19 | சுவாமிநாதம் | சுவாமி கவிராயர் |  |
| 19 | அறுவகை இலக்கணம் | வண்ணச்சரபம் தண்டபாணி சுவாமிகள் |  |
| 19 | வண்ணத்தியல்பு | வண்ணச்சரபம் தண்டபாணி சுவாமிகள் |  |
| 19 | இரத்தினச் சுருக்கம் | புகழேந்திப் புலவர் |  |
| 19 | சந்திராலோகம் | முத்துசாமி ஐயங்கார் |  |
| 19 | முத்துவீரியம் | முத்துவீரிய உபாத்தியாயர் |  |
| 19 | பிரபந்த தீபிகை | முத்துவேங்கட சுப்பையர் |  |
| 19 | குவலயானந்தம் 1 | வாதவூரார் |  |
| 19 | உவமான சங்கிரகம் | வில்லிபுத்தூரார் திருவேங்கட ஐயர் |  |
| 20 | விருத்தப் பாவியல் | வீரப்ப முதலியார் | } |
# தமிழ் இலக்கண நூல்கள் - காலநிரல்

## ஆசிரியர் அகரவரிசை

தமிழ் இலக்கண நூல்கள் எழுதிய ஆசிரியர் பெயர்கள் இங்கு அகரவரிசைப் படுத்தப்பட்டு அவ்வர்கள் எழுதிய நூல், காலம் ஆகியவற்றுடன் இங்குத் தரப்படுகின்றன.  
1. தமிழ் இலக்கண நூல்கள்  
| ஆசிரியர் | இலக்கண நூல் | காலம் - நூற்றாண்டு |  |
| --- | --- | --- | --- |
| - | சங்கயாப்பு | 6 |  |
| - | தமிழ்நெறி விளக்கம் | 10 |  |
| - | களவியல் காரிகை | 13 |  |
| - | வரையறுத்த பாட்டியல் | 16 |  |
| - | பிரபந்த தீபம் | 19 |  |
| - | பிரபந்த மரபியல் | 19 |  |
| - | பிரபந்தத் திரட்டு | 19 |  |
| அப்பைய தீட்சிதர் | குவலயானந்தம் 2 | 19 |  |
| அமிர்தசாகரர் | யாப்பருங்கலம் | 10 |  |
| அமிர்தசாகரர் | யாப்பருங்கலக் காரிகை | 10 |  |
| அமுதசாகரர் | அமுதசாகரம் | 10 |  |
| அவிநயனார் | அவிநயம் | 6 |  |
| இந்திரகாளியர் | இந்திரகாளியம் | 9 |  |
| இறையனார் | இறையனார் களவியல் | 7 |  |
| ஐயனாரிதனார் | புறப்பொருள் வெண்பா மாலை | 9 |  |
| காக்கை-பாடினியார் | காக்கை-பாடினியம் | 6 |  |
| குணவீர பண்டிதர் | நேமிநாதம் | 12 |  |
| குணவீர பண்டிதர் | வெண்பாப் பாட்டியல் | 12 |  |
| குமரகுருபரர் | சிதம்பரச் செய்யுட்கோவை | 16 |  |
| சிறுகாக்கை-பாடினியார் | சிறுகாக்கை-பாடினியம் | 7 |  |
| சுப்பிரமணிய தீட்சிதர் | பிரயோக விவேகம் | 17 |  |
| சுவாமி கவிராயர் | சுவாமிநாதம் | 19 |  |
| சுவாமிநாத சேசிகர் | இலக்கணக் கொத்து | 17 |  |
| தண்டபாணி சுவாமிகள் | அறுவகை இலக்கணம் | 19 |  |
| தண்டபாணி சுவாமிகள் | வண்ணத்தியல்பு | 19 |  |
| தண்டியார் | தண்டியலங்காரம் | 12 |  |
| திருக்குருகைப் பெருமாள் கவிராயர் | மாறன்-அலங்காரம் | 16 |  |
| திருக்குருகைப் பெருமாள் கவிராயர் | மாறன்-அகப்பொருள் | 16 |  |
| திருக்குருகைப் பெருமாள் கவிராயர் | பாப்பாவினம் | 16 |  |
| தொல்காப்பியர் | தொல்காப்பியம் | கிமு 5 |  |
| நம்பி (நாற்கவிராச நம்பி) | நம்பியகப்பொருள் | 12 |  |
| நவனீத நடனார் | நவனீதப் பாட்டியல் | 14 |  |
| நற்றத்தனார் | நற்றத்தம் | 7 |  |
| பதினைவர் | பன்னிரு பாட்டியல் | 14 |  |
| பரஞ்சோதியார் | சிதம்பரப் பாட்டியல் | 16 |  |
| பல்காயனார் | பல்காயம் | 6 |  |
| பவணந்தியார் | நன்னூல் | 13 |  |
| பன்னிருவர் | பன்னிருபடலம் | 8 |  |
| புகழேந்திப் புலவர் | இரத்தினச் சுருக்கம் | 19 |  |
| புத்தமித்திரனார் | வீரசோழியம் | 11 |  |
| மயேச்சுரர் | மயேச்சுரம் | 6 |  |
| முத்துசாமி ஐயங்கார் | சந்திராலோகம் | 19 |  |
| முத்துவீரிய உபாத்தியாயர் | முத்துவீரியம் | 19 |  |
| முத்துவேங்கட சுப்பையர் | பிரபந்த தீபிகை | 19 |  |
| வாதவூரார் | குவலயானந்தம் 1 | 19 |  |
| வில்லிபுத்தூரார் திருவேங்கட ஐயர் | உவமான சங்கிரகம் | 19 |  |
| வீரப்ப முதலியார் | விருத்தப் பாவியல் | 20 |  |
| வீரமாமுனிவர் | தொன்னூல் விளக்கம் | 17 |  |
| வைத்தியநாத தேசிகர் | இலக்கண விளக்கம் | 17 | } |
# ஈசா வாஸ்ய உபநிடதம்

**ஈசா வாஸ்ய உபநிடதம்** (Isha Upanishad) சுக்ல யசூர் வேதத்தில் அமைந்துள்ளது. இந்த உலகங்கள் அனைத்தும் ஈச்வரனால் நிரம்பப் பெற்றுள்ளது என்று துவங்குவதால் (ஈசா வாஸ்ய இதம் சர்வம்), இந்த உபநிடதத்தினை ஈசா வாஸ்ய உபநிடதம் என்று அழைக்கப்படுகிறது. இவ்வுபநிடதம் 18 மந்திரங்களை மட்டுமே கொண்டுள்ள சிறிய உபநிடதமாகும். இந்த உபநிடதத்திற்கு ஆதிசங்கரர், மற்றும் மத்வர் விளக்க உரை எழுதி உள்ளனர்.
# ஈசா வாஸ்ய உபநிடதம்

## உபநிடதத்தின் சாந்தி மந்திரமும் விளக்கமும்

<poem>
பூர்ணமத:பூர்ணமிதம் பூர்ணாத் பூர்ணமுதச்யதே |
பூர்ணஸ்ய பூர்ணமாதாய பூர்ணமேவாவசிஷ்யதே|
ஓம் சாந்தி:சாந்தி: சாந்தி ||
</poem>  
ஈச்வரன் பூரண வடிவானவர். சீவனும் பூரண வடிவானது. பூரணமான ஈச்வரனிடமிருந்து பூரணமான சீவன் தோன்றியுள்ளது. பூரணமான சீவனுடைய பூர்ண வடிவத்தை எடுத்துவிட்டால் எஞ்சி இருப்பது பூரணம் மட்டுமே. ஓம் சாந்தி சாந்தி சாந்தி.
# ஈசா வாஸ்ய உபநிடதம்

## உபநிடதத்தின் மையக்கருத்து

அனைத்து உயிரினங்களும் அண்டங்களும் இறைவனால் நிரம்பப்பட்டுள்ளது. தியாகத்தால் தன்னை காத்துக் கொள்ள வேண்டும். யாருடைய பொருள்களை கைப்பற்ற ஆசை கொள்ளக் கூடாது. எல்லா உயிரினங்களிலும் ஆத்மதத்துவத்தை பார்க்கின்றவனுக்கு மயக்கம் இல்லை, துயரம் இல்லை. வேதத்தில் கூறப்பட்ட கர்ம யோகத்தில் மட்டும் பற்று உள்ளவர்களுக்கு பலனாக சொர்க்கலோகம், பிதுர்லோகம் கிடைக்கிறது. வேதத்தில் கூறப்பட்ட பக்தி யோகத்தில் மட்டும் பற்று உள்ளவர்களுக்கு அதைவிட சற்று மேலான உலகங்கள் கிடைக்கின்றன. கர்ம யோகத்துடன், பக்தி யோகத்தையும் சேர்ந்து செய்பவர்களுக்கு பிரம்மலோகம் கிடைக்கிறது. மேற்படி உலகங்கள் நிலையற்றதாக இருந்த போதிலும், துயரமிக்க வாழ்வில் அடையப்படும் உயர்ந்த பலனாக கருதப்படுகிறது. கர்ம யோகம் மற்றும் பக்தி யோகத்துடன் “மெய்ப்பொருள் அறிவான ஞான யோகம் என்ற வேதாந்தத்தை தகுதியான குருவின் மூலம் கேட்டு அறிந்து கொண்டவனுக்கு பிறப்பு, இறப்பு இல்லாத மேலான பெருவாழ்வான விதேக முக்தி கிடைப்பது உறுதி.
# மீக்கடத்துதிறன்

**மீக்கடத்துதிறன்** அல்லது **மிகைக்கடத்தல்** (superconductivity) என்பது மிகக் குறைந்த வெப்பநிலையில் மின்தடை சுழி மதிப்பினை அடையும்போது அத்திறனுடன் மின்னோட்டதை கடத்தும் தன்மை ஆகும். சாதாரண கடத்திகள், குறைந்த வெப்பநிலையில் அதிக கடத்துத்திறனைப் பெறுகின்றன. மீக்கடத்துத்திறனை முதலில் ஹெய்க் காமர்லிங் ஆன்ஸ் என்பவர் 1911 இல் கண்டறிந்தார். 4.2 K வெப்பநிலையில் பாதரசத்தின் மின்தடை திடீரென சுழி மதிப்பை அடைவதைக் கண்டறிந்தார்.உலோகங்களும் அவைகளின் கலவைகளும் மின்சாரத்தினை எளிதில் கடத்துகின்றன. அவைகள் மின்னோட்டத்திற்கு ஒரு தடையினை கொடுக்கின்றன. இந்த மின்தடை வெப்பநிலையுடன் மாறுகிறது. வெப்பநிலை குறையும் போது தடையும் குறைகிறது. வெப்பநிலை தனிவெப்ப கீழ்வரம்பை (Absolute zero ) எட்டும் போது இத்தடை சுன்னமாகிறது. இப்போது மின்னோட்டத்திற்கு தடை இல்லாத்தால் மின்சாரம் தொடர்ந்து பாய்கிறது.
# மீக்கடத்துதிறன்

## உலோகத்தின் பண்புகள்

- மின்தடை :<math> 10^{-5} </math> Ω அளவிற்கு மிகக்குறைவு
- அதிக மின்புலத்திற்கு உட்படுத்தும் போது மீக்கடத்தும் திறனை இழக்கிறது
- மின்புலத்தில் வைக்கும் போது டையா காந்தமாக செயல்படுகிறது
# மீக்கடத்துதிறன்

## வகைகள்

மின்காந்த புலத்தில் இவைகளின் செயல்பாடுகள் வைத்து இவ்வகை உலோகங்களை இரண்டு வகைகளாக பிரிக்கலாம். அவை,
- வன் மீக்கடத்திகள்
- மென் மீக்கடத்திகள்
# மீக்கடத்துதிறன்

## பயன்பாடுகள்

மீக்கடத்திகள் மருத்துவ மற்றும் பொறியியல் துறைகளில் மிகவும் பயன்படுகிறது
- மீக்கடத்து இயற்றிகளில், ஆற்றல் சேமிப்பு திறன் அடிப்படையாக உள்ளது.
- மீக்கடத்து திறன் கொண்ட காந்தங்கள் இரயில் வண்டிகளை தண்டவாளங்களில் இருந்து உயர்த்த பயன்படுகின்றன.
- கணினிகளில் நினைவு சேமிக்கும் அடிப்படைக் கூறுகளாக உள்ளன.
- மூளைகளின் அலைகளை ஆராய்ந்து கட்டிகளையும், பாதிப்படைந்த செல்களை நீக்க உதவுகிறது.
- மிகவும் SQUIDதொழில்நுட்பம் மூலம் நுட்பமான காந்தமானிகளை உருவாக்கல்.
- வேகமான இலத்திரனியல் மின்சுற்றுக்கள்.
- ஆற்றல் மிகுந்த மீக்கடத்தும் மின்காந்தங்களை காந்த அதிர்வு அலை வரைவு போன்ற சாதனங்களில் பயன்படுத்தல்.
- மின்சக்தி விரயம் குறைந்த மின்கம்பிகள்.
- நுட்பமான மின்னியற்றி மற்றும் மின்சார இயக்கி.
- மருத்துவத்தில் குறைவெப்ப அறுவை மருத்துவம் (Cryosurgery ), மற்றும் காந்த ஒத்ததிர்வு படவியலிலும் (MRI ) பெரிதும் பயன்படுகிறது.
# நிர்வாகத்திற்கான தகவல் முறைமை

**முகாமை தகவல் அமைப்பு** அல்லது **முகாமைக்கான தகவல் முறைமை** என்பது ஒரு நிறுவனத்தின் அதிகாரத்தையும் பொறுப்புகளையும் நடப்புகளையும் திறம்பட செயல்படுத்தப் பயன்படும் ஒரு கட்டுப்பாட்டுத் திட்டக் கூறு (நிதஅ) (**MIS** எம்.ஐ.எசு ) ஆகும். வர்த்தக நிறுவனம் ஒன்றை நடத்துபவர்கள், தங்களது வர்த்தகம் தொடர்பாக பல்வேறு முடிவுகளை எடுக்க வேண்டி உள்ளது. இத்தகைய முடிவுகளை எடுப்பதற்கு அவர்களுக்கு பல விதமான தவகல்கள் தேவைப்படுகின்றன. நிறுவனத்தின் உள்ளே இருந்தும்( உ-ம்: நம்முடைய உற்பத்தித்திறன் எவ்வளவு, மனித ஆற்றல் எவ்வளவு போன்றவை) வெளியே இருந்தும் (சந்தையில் எவ்வளவு பொருட்களை விற்கலாம், போட்டியாளர்கள் யார், சந்தையில் அவர்களது பங்கு என்ன போன்றவை) தகவல்களைத் திரட்ட வேண்டும். நிறுவனத்திற்கு உள்ளிருந்து புள்ளிவிவரங்களைத் திரட்டி அவற்றில் இருந்து தகவல்களைப் பெற்றுத்தருவதற்காக **முகாமைக்கான தகவல் முறைமை** (MIS) உருவாக்கப்படுகிறது. இந்தத் துறையில் உள்ள ஊழியர்கள், தொடர்ந்து புள்ளி விவரங்களைத் திரட்டிய வண்ணம் இருப்பார்கள். தாங்கள் திரட்டிய புள்ளிவிவரங்களில் இருந்து தகவல்களைச் சேகரித்து குறிப்பிட்ட கால இடைவெளிகளில்( மாதம் ஒருமுறை அல்லது வாரா வாரம்), மேலாண்மை தகவல் அறிக்கையாக(MIR) நிறைவேற்று முகாமைக்கு அனுப்பி வைப்பார்கள்.  
இது நபர்கள், ஆவணங்கள், தொழில்நுட்பங்கள் போன்றவற்றை எவ்வாறு திறம்பட பயன்படுத்தி நிறுவனத்தின் குறிக்கோள்களை அடைவது, சிக்கல்களைத் தீர்ப்பது போன்ரவற்றுக்குப் பயன்படுவது. ஒரு சேவை அல்லது தயாரிப்புக்கு விலையிடல் அல்லது வணிகம் முழுவதற்குமான செயல்திட்டம் போன்ற வணிகச் சிக்கல்களைத் தீர்ப்பதற்கு [முகாமைக் கணக்காளர்|மேலாண்மை கணக்காளர்]கள் பயன்படுத்தும் வழிமுறைகள் போன்றவற்றை உள்ளடக்கிய ஒரு வணிகத்தின் உள் கட்டுப்பாடுகளின் ஒரு பகுதியாகும் இந்த **நிமுகாமை தகவல் அமைப்பு**. ஒரு நிறுவனத்தில் செயல்பாடுகளை நிகழ்த்துவதற்கு வைக்கப்பட்டுள்ள பிற தகவல் அமைப்புகளை ஆராய்வதற்கு பயன்படுத்தப்படுவதால், வழக்கமான தகவல் அமைப்புகளை விடவும் நிர்வாக தகவல் அமைப்புகள் வேறுபட்டவை என்பதை அறியலாம். பொதுவாக, இந்த சொல், மனித முடிவெடுக்கும் திறனை ஆதரிக்க அல்லது தானாக ஏற்படுத்துவதற்கு உருவாக்கப்பட்டிருக்கும் தகவல் நிர்வாக முறைகளின் தொகுப்பைக் குறிக்கப் பயன்படுத்தப்படுகிறது. எ.கா. முடிவு ஆதரவு அமைப்புகள், நிபுணர் அமைப்புகள் மற்றும் நிர்வாக தகவல் அமைப்புகள்.
# நிர்வாகத்திற்கான தகவல் முறைமை

## நிர்வாகத்தில் மூன்றடுக்கு

ஒரு நிறுவனத்தின் நிர்வாகத் தரப்பு மூன்று அடுக்குகளாகப் பிரிக்கப்பட்டுள்ளது.உற்பத்திப் பணிமனையில் தொழிலாளர்களிடம் நேரடித் தொடர்பு கொண்டுள்ள கண்காணிப்பாளர்கள் முதல் அடுக்கு அல்லது அடித்தட்டு நிர்வாகம் எனப்படுகின்றனர்.அவர்களுக்கு மேல் இருக்கும் அதிகாரிகள் இடைத்தட்டு அல்லது இடை நிலை மேலாளர்கள் எனப்படுகின்றனர்.இயக்குநர் குழு -உச்ச மேலாண்மை எனப்படுகிறது.  
ஒவ்வொரு நிர்வாக நிலைக்கும் தேவைப்படும் புள்ளி விவரங்களும் தகவல்களும் அளவிலும் உள்ளடக்கத்திலும் வேறுபடுகின்றன.எனவே , அந்தந்த நிர்வாக நிலைக்கு ஏற்ற விதத்தில் தகவல் அறிக்கையைத் தயாரித்து அனுப்புவது இத்துறையின் கடமை ஆகும்.
# நிர்வாகத்திற்கான தகவல் முறைமை

## நிர்வாகத்தில் மூன்றடுக்கு

### நிறுவனத்திற்கு வெளியே இருந்து தகவல் பெறுதல்

நிறுவனத்திற்கு வெளியே இருந்து தகவல்களைப் பெறும் பணியை "சந்தை ஆய்வுக் குழு" (MARKETING RESEARCH TEAM) மேற்கொள்கிறது.
# நிர்வாகத்திற்கான தகவல் முறைமை

## மேலோட்டப் பார்வை

ஆரம்ப காலத்தில், வணிகங்களிலும் பிற நிறுவனங்களிலும் அக ரிப்போர்ட்டிங் மனிதர்களாலேயே, அதிக கால இடைவெளிகளில் செய்யப்பட்டது, பெரும்பாலும் கணக்குபதிவு முறை மற்றும் சில கூடுதல் புள்ளிவிவரங்கள் போன்றவற்றின் மூலமே இவை பெறப்பட்டன. இவை நிர்வாக செயல்திறனைப் பற்றி ஒரு குறிப்பிட்ட அளவுடைய மற்றும் தாமதமான தகவல்களையே அளித்தன.  
ஆரம்பகால கணினிகள், வணிகத்தின் நடைமுறை கணினி செயல்களான பணியாளர் கணக்குகளைக் கணக்கிட மற்றும் செலவு கணக்குகள் மற்றும் வரவு கணக்குகள் போன்றவற்றைப் பராமரிக்கவே பயன்படுத்தப்பட்டன. விற்பனை, இருப்புநிலைகள் மற்றும் நிறுவனத்தை நிர்வகிக்கத் தேவையான பிற விவரங்களை மேலாளர்களுக்கு வழங்கக்கூடிய பயன்பாடுகள் உருவாக்கப்பட்டவுடன் இந்த பயன்பாடுகளை விவரிக்க "MIS" என்ற சொல் தோன்றியது. இன்று, இந்த சொல் பரவலாக பல இடங்களில் பயன்படுத்தப்படுகிறது இவற்றில் பின்வருபவையும் அடங்கும் (ஆனால் இவை மட்டுமேயல்ல): முடிவெடுத்தல் ஆதரவு அமைப்புகள், ஆதாரம் மற்றும் மக்கள் நிர்வாக பயன்பாடுகள், திட்ட மேலாண்மை மற்றும் தரவுத்தள மீட்டெடுப்பு பயன்பாடுகள் போன்றவை.